Diari Oficial de la Generalitat Valenciana


Sumari del DOGV 9287, del 28-02-2022 (2022/1520)

RESOLUCIÓ de 21 de febrer de 2022, de la Presidència del Consorci Hospital General Universitari de València (CHGUV), per la qual es resol el procés d'avaluació de l'exercici de diverses places de direcció de caràcter assistencial del CHGUV, corresponents a la convocatòria CM/02/2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9287

Data del DOGV
:   28-02-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/1520


Data del document
:   21-02-2022

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 21 de febrer de 2022, de la Presidència del Consorci Hospital General Universitari de València (CHGUV), per la qual es resol el procés d'avaluació de l'exercici de diverses places de direcció de caràcter assistencial del CHGUV, corresponents a la convocatòria CM/02/2017. [2022/1520]  
Les bases generals dels processos de provisió de places que comporten direcció, aprovades per la Resolució de la Presidència del CHGUV de data 15 de gener de 2018 (DOGV 8245, 01.03.2018), regulen en la seua base 18a i en la disposició transitòria el procés d'avaluació, a l'efecte de continuïtat en l'exercici de les places de direcció en l'àmbit del CHGUV.  
L'esmentada base 18a resulta d'aplicació a les direccions incloses en el procés d'avaluació que ara es resol, de conformitat amb el que estableix la disposició transitòria de les bases generals indicades.  
  
Per la Resolució de la Presidència del CHGUV de 10 d'octubre de 2017 (DOGV 8153 i 8155 de 20 i 24 d'octubre de 2017, respectivament), es va resoldre la convocatòria CM/02/2017 relativa a diverses direccions de secció, convocades per la Resolució de 28 d'abril de 2017 (DOGV 8042, 18.05.2017), en la qual s'establien els efectes economicoadministratius del corresponent nomenament, el caràcter temporal d'aquest i el sotmetiment a avaluació quadriennal del seu exercici, a l'efecte de la seua continuïtat, i s'establia que les persones interessades hauran de presentar durant el mes de novembre de 2021 la documentació corresponent referida al període de novembre de 2017-octubre de 2021, tots dos inclusivament, circumstància que s'ha realitzat dins del termini i en la forma escaient.  
A aquest efecte s'ha dut a terme el procés d'avaluació, en els termes establits en les esmentades bases generals, de les direccions de secció de Reumatologia i de Cirurgia Ortopèdica i Traumatologia (perfil: Raquis).  
  
Les respectives comissions d'avaluació, nomenades a aquest efecte per la Resolució de la Presidència del CHGUV de 18 de gener de 2022 (DOGV 9266, 28.01.2022), han emés informe sobre cadascuna de les persones candidates que figuren en l'annex a aquesta resolució i han proposat la continuïtat d'aquestes.  
En conseqüència, d'acord amb la proposta de l'esmentada comissió d'avaluació i amb les atribucions de l'apartat primer de l'Acord de 12 de desembre de 2003, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, la Presidència del CHGUV, resol:  
  
  
Confirmar les persones que figuren en l'annex a aquesta resolució, en l'exercici de les places que en cada cas s'especifica.  
  
El nomenament té caràcter temporal i es troba sotmés a avaluació quadriennal de l'exercici, a l'efecte de la seua continuïtat, en els termes previstos en les bases generals de provisió de places de direcció aprovades per la Resolució de 15 de gener de 2018, de la Presidència del CHGUV (DOGV 8245, 01.03.2018).  
A aquest efecte, les persones interessades hauran de presentar en la data que s'indica en aquest annex, i referida al període que s'hi assenyala, la documentació i el projecte memòria establits en la base 18a de les esmentades bases generals. En cas de no fer-ho així, es considerarà que renuncien a participar en el procés d'avaluació i, en conseqüència, a la seua continuïtat en la plaça.  
La Direcció de Recursos Humans del CHGUV realitzarà els actes administratius oportuns per a l'eficàcia d'aquesta resolució.  
  
Contra aquest acte, que posa fi a la via administrativa, pot interposar-se potestativament un recurs de reposició davant aquest mateix òrgan, en el termini d'un mes comptat des de l'endemà de la seua publicació o, directament, un recurs contenciós administratiu en el termini de dos mesos comptats de la mateixa manera, davant el jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 21 de febrer de 2022.- El vicepresident del Consell de Govern del CHGUV i president de la Diputació Provincial de València (p. d. article 8.4 de l'Acord 12.12.2003; DOGV 4668, 13.01.2004): Antoni Gaspar Ramos.